GiliGold/VAD_KnessetCorpus huggingface dataset:
יפה ויגוצקי: אני אמרתי אני לא ידעתי שהוא הבעלים בשתי הפגישות שאני ישבתי אתו.
יפה ויגוצקי: אומרת ענת לא.
יפה ויגוצקי: בכל אופן באותו שלב שהסגנית הבינה או חשבה שהוא הבעלים נעצר כל התהליך וביקשנו ייעוץ משפטי.
אמנון כהן: ראשית אנחנו צריכים לתקן כאן כמה ליקויים, שלהבא הדברים האלה לא יישנו כמובן.
אמנון כהן: בעיקר כל הנהלים.
אמנון כהן: יש פרצות בחוק והולכים על איזו שהיא דרך באמצע, ברור לא ברור.
אמנון כהן: אז אני מבקש ראשית כל נסיעה של עובד משרד שיוצא לחו"ל, בעיקר במימון הגוף המממן, להכניס בנהלים שוועדה שדנה ביציאה שם תהיה מלווה בחוות דעת משפטית של המשרד באותו עניין.
אמנון כהן: לא לחוד.
אמנון כהן: וגם צריכים לכתוב בנהלים כן או לא, שיהיה מנומק.
אמנון כהן: לא להגיד אני לא אשר או כן מאשר.
אמנון כהן: מה הנימוקים, וזה צריך להיות בנהלים.
אמנון כהן: לא יכול להיות שהוועדה תשב ותגיד לא מאשר.
אמנון כהן: מה הנימוקים, או כן מאשר.
אמנון כהן: לכן זה אנחנו פונים אליך המנכ"לית.
אמנון כהן: אז זה נושא אחד, שכל הנסיעה הטובה ופרודוקטיבית, כמה שתהיה, הכל צריך להיות מלווה בחוות דעת משפטית ותשובה מנומקת כן או לא.
אמנון כהן: דבר שני, כל הנושא של עזרי למידה, הבנתי שמנהלים בנושא של שיטות, ופה אני בעצמי לא יודע מה ההבדל בין שיטה לבין עזר, כי שיטה צריכה להיות מלווה בעזר, אז אם יש עזרים שהם לא נלקחו בחשבון או הם מייקרים את השיטה או את הדרך, אז אומרים או.
אמנון כהן: , הערכה הזו יכולה להיות בעזרים א', ב', ג', או ה, ו', ז' נגיד.
אמנון כהן: אבל לא יכול להיות שהמשרד לא יהיה מעורה בבניית השיטה ולא יודעים מי הגוף המקצועי, הפדגוגי, לא חוות דעת.
אמנון כהן: מלווה את הפרוייקט הזה.
אמנון כהן: גם בנושא העזרים, שתהיה עוד איזו ועדה, אז להרחיב את הנהלים של השיטות שגם נושא של עזרים לא יישאר ללא פיקוח.
אמנון כהן: אנחנו פה לומדים את הדברים, המטרה היא ביקורת בונה, אמרתי שחינוך זה נושא חשוב של עם ישראל בכלל ושל האזרחים של המדינה, וזה למעשה דור העתיד, צריכים לשים על זה דגש, ופה המקום, נהלים שנופלים בין הכסאות לתקן אותם.
אמנון כהן: והנושא של אם היה פה ניצול חס וחלילה לרעה, יש ועדה שבוחנת, של בירור משמעתי, אני גם מצטרף לדעתו של חבר הכנסת פינס, אנחנו לא מחפשים אף אחד, גם לא ידעתי מי זה, המטרה היא שזה לא ייצור עוד פעם מצב כזה לעתיד.
אמנון כהן: לכן הדברים צריכים להיות ברורים.
אמנון כהן: על עצם העובד הספציפי הזה שינקטו כל מה שצריך, הליכים משמעתיים אם צריך או לא צריך, שהוועדה תחליט, אבל שכל המשרד ידע שכך לא נוהגים או כן נוהגים.
אמנון כהן: שידעו.
אמנון כהן: בנושא, לא הבנתי בסוף, נציבות שרות המדינה אמרתם שקבעה איזה שהם נהלים חדשים או לא קבעה נהלים עדיין.
אמנון כהן: אז אנחנו נפנה לנציבות שרות המדינה בעקבות דו"ח מבקר המדינה ובעקבות תשובתו לדו"ח המבקר שאנחנו רוצים לראות את הנהלים הללו שמסדירים במפורש את ביצוע מחקרים וסקרים על ידי עובד מדינה בתחום עיסוקו במשרד בו הוא עובד.
אמנון כהן: ובאמת לא קיבלתי אני את התשובה הסופית בסוף.
אמנון כהן: השיטה הזו הושקע בה הרבה כסף להדרכה, הושקע כסף לרכישה, ופתאום עצרתם את השיטה הזאת.
אמנון כהן: הייתי רוצה לדעת היום אם יש איזו שהיא ועדה פדגוגית מקצועית שבודקת והיא תחליט בסופו של דבר ממשיכים את השיטה, מפסיקים את השיטה, מה עושים אתה.
אמנון כהן: הייתי רוצה לדעת, אם יש לך את התשובה.
חנה פרל: אני יכולה להגיד לך, אני המפקחת על המתמטיקה, הפסיקו את הדברים בגלל כל הביקורות.
חנה פרל: מה שיעמוד בעקבות הדברים היום אני אכניס את זה שוב לוועדת המקצוע.
חנה פרל: לדעתי זה עזרי הוראה.
חנה פרל: אני חושבת שזה עזר הוראה.
חנה פרל: אבל אם כאן אתם מבקשים שזה ייכנס למסגרת של ועדת המקצוע אני אעמיד את זה לוועדת המקצוע ולוועדת ההיגוי של הקדם יסודי לקבל את חוות דעתם, ואם אפשר יהיה להמשיך.
חנה פרל: אני מוכנה להגיד לך שוב, מבחינה מקצועית, את האינטגריטי המקצועי שלי אני מוכנה לשים שזה מצויין.
אמנון כהן: אני על השיטה לא מדבר, אני לא איש חינוך, אני לא נכנס לזה.
אמנון כהן: דיברנו על הדרך.
אמנון כהן: לכן אם השיטה היא טובה או האביזר הזה טוב ומקדם את הילדים, אז לראות שלא יהיה פה עניין של אפליות, שבתי ספר יש כאלה שירכשו ובגלל שיזם אישית הולך לדבר עם בית ספר, אז אני רוצה שיימנע המצב הזה שילדים בפריפריה או ילדים באיזורים מבחינת רשויות שלא יכולים להשתתף בקניית המוצר הזה, השיטה הזאת, שלא יקבלו.
4400: תנוח דעתך, אנחנו נותנים את המשאב של הצטיידות רק לגני ילדים בפריפריה.
אמנון כהן: גם בבתי ספר?
4400: אנחנו לא הרחבנו לבתי ספר.
אמנון כהן: מאה ארבעים בתי ספר, כתוב,
4400: עוד לא הוכנס.
אמנון כהן: ברגע שהוועדה המקצועית הפדגוגית תחליט שזה שייך כמו שדיברנו כאן על ההמשכיות של הפרוייקט הזה, אם הוועדה תחליט שזה ייכנס לבתי הספר אז שזה ייכנס באופן שיוויוני.
אמנון כהן: כאן אני נועל את הדיון הראשון, תודה רבה.
אמנון כהן: למה מורה נעדר, תגיד לי?
יוסף ג'ומעה: לא יודע, אני אגיד לך, הוא קם בבוקר, לא טוב לו.
יוסף ג'ומעה: קם בבוקר, לא רוצה ללכת לבית ספר.
אמנון כהן: מה רע לו שם?
יוסף ג'ומעה: לא יודע.
יוסף ג'ומעה: באמת לא יודע.
מוחמד שוואהנה: חוץ מזה יש לנו בעיה שאנחנו התרענו עליה גם פה שהמורים נמצאים בבית ספר ושמורה אחד נעדר באותו יום אז כל בית הספר הולך הביתה.
מוחמד שוואהנה: אני עשיתי רישום לבת שלי במשך שנתיים, יותר מחמישים אחוז מהמורים, יש לנו הרבה הורים שעשו את הרשימה הזו, וזה מתאסף באלפי שיעורים.
מוחמד שוואהנה: זה מתועד.
מוחמד שוואהנה: אנחנו שלחנו לאורלב, שלחנו למנכ"לית, עכשיו גם שלחנו לדפנה לב כמה מכתבים, כבר כמעט חודש, דפנה לב מנהלת מחוז מרכז.
מוחמד שוואהנה: לא קיבלנו עד עכשיו אפילו תשובה.
מוטי ארד: שמי מוטי ארד, אני עובד בהתנדבות עבור עמותת הילה.
מוטי ארד: בדו"ח המבקר בעמ' 551 מופיעה טבלה שמרכזת איזה שהוא מחקר שנעשה לגבי העדרויות מורים לעומת איזה שהוא תקן וירטואלי.
מוטי ארד: מצד אחד יש אחוז גדול מבתי הספר שעומדים יפה בתקן, עד התקן ואפילו מתחת לו, ולמטה יש בתי ספר שהגיעו עד ניצולת של פי שש מהשעות שדובר.
מוטי ארד: הסקר לא עשה חיתוך לפי איזורים והתחושה שלי מהשטח שאם היו עושים את זה היו מוצאים שבתי הספר האלה נמצאים במגזרים או הערביים או יישובי הפיתוח או שכונות מצוקה.
מוטי ארד: כך שהבעיה אני חושב צריכה להיות מטופלת דווקא במישורים של המקומות בפריפריה, כי שם כנראה ככל שרחוקים מהמרכז העין של משרד החינוך היא פחות חזקה.
מוחמד שוואהנה: התחושה שלי, מדוע זה קורה מבחינת מורה, שהוא יש לו אחריות, מבחינת מחנך, הרי החובה מוטלת על ההורים לחנך.
מוחמד שוואהנה: לא כל הורה יכול לחנך, לא כל הורה יכול ללמד.
מוחמד שוואהנה: אז יש בשביל זה בתי ספר.
מוחמד שוואהנה: לתת ערכים, לחנך.
מוחמד שוואהנה: אז המחנך זו שליחות אמיתית, לא רק כסף.
מוחמד שוואהנה: הוא אומר אני רוצה להיות מורה, זה לא עבודה פשוטה.
מוחמד שוואהנה: אז איך קורה שבנאדם אומר אני הולך לשליחות והוא יום כן יום לא בעבודה.
אמנון כהן: גבירתי המנכ"לית, אני לא יודע איך את במערכת יכולה להתמודד מול דבר כזה, אבל צריך לראות את הבעייתיות של זה, מה גורם למחנכים הללו, לא להתייצב מול בית ספר,
מבקר המדינה אליעזר גולדברג: יש מחקר שלם על זה, מחקר שכבר נעשה, ממש על הנקודה שאדוני מעלה.
מוטי ארד: השאלה של אדוני לגבי מה מביא מורה לחרוג מהנורמה שהיינו רוצים לראות אצל מורים, כנראה שמדובר באיזה שהוא תהליך, תהליך של בחירת המורים מלכתחילה, מיהם המורים שיש להם את תקן ההוראה בבית הספר, ולכן השאלה עד כמה הם מסורים לחינוך.
מוטי ארד: מה שאנחנו רואים שזו תופעה כוללת, זה לא רק היעדרויות מורים באותו בית ספר, מדובר על היעדרויות מורים בבתי ספר שהמורים שם הם בעלי הכשרה נמוכה או חלקם לפי התלונות שאנחנו שומעים חסרי הכשרה.
מוחמד שוואהנה: יש גם מורים בלי הסמכה, בלי תעודת הוראה.
מוחמד שוואהנה: לפני שנתיים יש מורה שעכשיו היא מורה, היא גמרה תיכון, היא כבר מורה באנגלית.
מוחמד שוואהנה: גמרה תיכון והיא כבר מורה, וזה יכול להיות מורה.
עמיחי יהודה: אני מ"הילה", אני רוצה להגיד כמה דברים לא מקובלים.
עמיחי יהודה: יש גם מורים טובים במערכת, יש הרבה מורים טובים במערכת, אבל, והאבל הוא גדול.
עמיחי יהודה: ההיעדרות של המורים, כפי שאדוני מנסה למצוא לה הסבר, קיימת בבתי ספר שהמורים והמורות לא חוששים מוועד ההורים.
עמיחי יהודה: הם גם לא חוששים מהפיקוח, כי הפיקוח מחפה, הוא מגבה את מנהל בית הספר ואת המורים האלה.
עמיחי יהודה: ומערכת החיפוי והגיבוי הזאת צריכה יום אחד להתנפץ.
עמיחי יהודה: ואם מורים נכשלים ונוסעים לחוץ לארץ בזמן הלימודים ומשיגים אישורים רפואיים פיקטיביים ואף אחד לא נותן על זה את הדעת, ובעיקר לא נותן את הפרטים האלה לוועדי ההורים, אני הייתי מצפה שבאותו מנגנון יהיה מנגנון דיווח של מנהל בית ספר לוועד ההורים, כמה שעות לא נוצלו כמו שצריך, כמה שעות התמלאו על ידי מורים שאינם מוסמכים, כמה שעות בוזבזו, שיהיה דו"ח שיהיה ידוע לכולם, יועבר בזמן, ושתהיה תכנית.
אמנון כהן: אני חייב פה לתת למישהו מהסתדרות המורים להגן, כי אומרים פה מורים יוצאים בזמן עבודה, מביאים אישור שהם כביכול חולים והם בחוץ לארץ, ואף אחד לא פוצה פה, וכולם מחפים עליהם, וגם המערכת כאילו, מה אתה אומר?
אילן בהירי: אני חושב שנעים מאוד וטוב מאוד להגיד המורים אשמים בכל.
אילן בהירי: אני לא יודע אם כבר שמעתם שגם את מגדלי התאומים המורים אשמים שהם נהרסו.
אילן בהירי: אני קורא את הדו"ח של גלוברזון, חמישה פסיק תשעה אחוז מהמורים נעדרים ללא סיבות.
אילן בהירי: יש סיבות גם מוצדקות.
אילן בהירי: מישהו פעם עשה איזה שהוא מחקר מקביל לראות במגזר האחר כמה נעדרים מורים, האם מישהו בדק כמה מורים נשארים מעל ומעבר, האם מישהו מכם היה פעם מנהל בית ספר שהוא מקבל בבוקר הודעה שארבעה מורים לא מגיעים והוא צריך לשבור את הראש?
אילן בהירי: אף אחד מכם לא עשה את זה.
אילן בהירי: תאמין לי, אותו בוקר המנהל לא יודע מה לעשות עם עצמו.
אמנון כהן: למה אין לו מאגר, מה הבעיה?
אילן בהירי: אין לו מאגר מפני שקשה להשיג מאגר.
אילן בהירי: מה זה מאגר, מאיפה יש מאגר?
אילן בהירי: כל מנהל מנסה שיהיה לו מאגר.
אילן בהירי: אין להשיג את הדבר הזה כמעט.
אילן בהירי: ואז אתה נאלץ לקחת סטודנטים שנמצאים חופשיים, למצוא באמת איזה פנסיונרים שרוצים.
אילן בהירי: לא תמיד אותו פנסיונר רוצה בכלל להיות בבית הספר.
אמנון כהן: מה גורם למורים להיעדר כל כך הרבה?
אילן בהירי: אני לא ראיתי כל כך הרבה.
אילן בהירי: אני מצטער, אני לא מכיר את המגזר הערבי, אני בקיא במגזר שאני נמצא בו ואני הייתי מנהל בית ספר שלושים שנה.
אילן בהירי: אז אני אומר שוב, ראשית ישנה שחיקה גדולה של מורים.
אילן בהירי: מישהו צריך לחשוב על זה גם.
אילן בהירי: אולי צריך לבוא ולדבר שמורה לא צריך להישאר עד גיל ששים ושבע.
אילן בהירי: אולי צריך לחשוב על זה שמורה צריך לפרוש בגיל צעיר יותר ולתת לו את האפשרות לצאת בזמן וכשהוא על הרגליים ולא על קביים.
אילן בהירי: שזאת אפשרות שצריך לחשוב עליה.
אילן בהירי: מעבר לזה, אני אומר שוב, תראו, כתוב פה במחקר, אני קראתי את זה עכשיו, נישואים, אבל, מילואים, כל הדברים האלה.
אילן בהירי: וזה נכון שההורים מרגישים את זה בצורה אחרת.
אילן בהירי: אז אני מוכרח להגיד שאני לא מקבל את הקביעה שהמורים הם כאלה.
אמנון כהן: אתה מסכים שמורה יוצא למילואים חודש ומנקה תחליף אותו?
אילן בהירי: לא, אני לא מסכים, זה לא אמרתי.
אילן בהירי: אמרתי שכשמורה יוצא חודש למילואים בדרך כלל מנהל בית הספר יודע את זה מראש, זה לא שמורה בא בבוקר והודיע אני יוצא למילואים.
אמנון כהן: ואם שלושה ימים הוא חולה והוא בחו"ל בכלל?
אילן בהירי: אם הוא בחו"ל זו בעיה משמעתית, אני בכלל לא רוצה להתייחס אליה.
אילן בהירי: מי שעשה את זה הוא לא בסדר.
אילן בהירי: ישנם נהלים, המשרד מאוד מפקח על זה.
אילן בהירי: תראה, ישנם מפקחים, הם עושים את עבודתם טובה מאוד.
אילן בהירי: תשעים ותשעה אחוז הם עושים כך.
אילן בהירי: בכל מגזר יש אנשים שהם מצויינים, טובים, בינוניים ופחות מזה.
אילן בהירי: גם במגזר הזה זה קיים.
אילן בהירי: אז אי אפשר לבוא ולהגיד אותו מורה שתפסו אותו נוסע לחו"ל הוא כבר מסמן את הדבר הלא טוב.
אילן בהירי: איפה כל המורים שנשארים בקיץ, מתחילה חופשת הקיץ והם נשארים עדיין יותר.
אבי כהנא: אני רק רציתי להעיר לגבי העניין של נסיעה לחוץ לארץ והצגת תעודות מחלה, כל מקרה כזה שמגיע אלינו, זה דווקא אחד הנושאים הכי פשוטים לבדוק משום שאנחנו מקבלים מידע מביקורת הגבולות, כל נושא כזה מטופל ללא פשרות, ובמידת הצורך מועבר לנציבות שרות המדינה לאגף חקירות ומשמעת להעמדה לדין משמעתי.
מבקר המדינה אליעזר גולדברג: גם לא צריך להגזים כאילו זה תופעה שמורים נוסעים לחוץ לארץ בשנת הלימודים ומביאים תעודה רפואית.
מבקר המדינה אליעזר גולדברג: יש מספיק בעיות גם בלי להגזים.
4400: אני מתחילה מהסוף.
4400: קודם כל בעקבות הדיון שהיה כאן
4400: אנחנו הוצאנו חוזר מנכ"ל ובמסגרת החוזר הזה שפורסם באחד בינואר אנחנו אני מקווה עלינו על כל הליקויים או לפחות מרביתם, כאשר ברור לנו שההנחיות אינן מיושמות במהלך השנה משתי סיבות.
4400: ראשית כי זה באמצע שנת לימודים, וסוכם שזה יחייב החל משנת הלימודים תשס"ה, כלומר מספטמבר הקרוב.
4400: אבל מעבר לזה זה עדיין משרת חלק מבתי הספר שכבר התחילו להפנים חלק מההמלצות שבהחלט ניתן ליישם מהיום למחר.
4400: למשל אם אנחנו אומרים שלא יימצא ממלא מקום בבית ספר שאין לו הכשרה כמורה אז כמובן שאפשר לעשות את זה מהיום למחר ולאו דווקא במסגרת היערכות.
אמנון כהן: הבנתי מנציג הסתדרות המורים שיש מצוקה אמיתית לגיוס מורים מחליפים.
אמנון כהן: האם יש איזה שהוא מאגר במחוז, במשרד, שכל מנהל בית ספר יכול בלחיצת כפתור להיכנס, לקבל שורה של מורים, ואז הוא מתוך המאגר עושה כמה טלפונים ומקבל את הנושא הזה, או יש לו רצף קבוע, לכוננות, שאם במידה וצריך הוא קורא להם.
אמנון כהן: יש איזה שהוא מאגר או המצוקה אמיתית ועדיין קיימת.
אמנון כהן: כי יש פורשים, יש אנשים שרוצים ימי עבודה, יש אנשים שעושים הסבות לנושאים אחרים אבל הם עדיין מורים.
4400: לא, אין מאגר כרגע, אנחנו עובדים על בניית מאגר כזה, תיכף ציון שבת יפרט, כדי שבאמת בלחיצת כפתור אפשר יהיה להצליב נתונים, גם מיקום גיאוגרפי, גם התחום הנלמד, והכשרה וכדומה.
4400: ועובדים על זה.
4400: אבל כרגע ממילא בכל בית ספר מקובל שיש להם את המאגר שלהם.
4400: המאגר שלהם לא רווינו ממנו נחת כי הוא גם כלל פוטנציאל של אנשים שהם בעצם לא מורים בהכשרתם.
4400: אני רוצה רק לסבר את האוזן באשר לבעייתיות במילוי מקום.
4400: כמובן שאיננו מדברים על מילוי מקום לטווחים ארוכים כמו מילואים או מעל חמישים ואחד יום, יש לנו ממש הגדרות, אלא מילוי מקום של יום אחד, של יומיים, משהו קצר טווח שבו צריך להיערך מיידית.
4400: הקושי הוא שבאמת יש מחסור במורים, בעיקר במקצועות מסויימים.
4400: למשל אנגלית יש לנו אפילו מחסור במורים תקינים, זאת אומרת בתקינה שוטפת, לא למילוי מקום.
4400: חסרים מורים לאנגלית שילמדו ביום יום, לא במילוי מקום.
4400: על אחת כמה וכמה במילוי מקום.
4400: בודאי שהחוסר הזה קיים במיגזרים מסויימים ובמקומות מסויימים בארץ.
אמנון כהן: אז מה עושה המשרד בכדי לעודד, בתחום מסויים חסרים לי מורים, אני כמשרד החינוך, ואני אומר או.
אמנון כהן: , במוסדות להשכלה גבוהה מי שילמד תחום כזה וכזה השנה תהיה לו כך וכך פריבילגיה, או הבטחה של עבודה או מילגה כזו או אחרת.
4400: המשרד פועל בכמה רבדים.
מבקר המדינה אליעזר גולדברג: אם נטפל אחד אחד, דיינו.
מבקר המדינה אליעזר גולדברג: מפני שמה שאדוני עכשיו מתייחס זה ההיערכות של סמינרים והכשרתם לקראת ההוראה, זאת בעיה עצומה וגדולה.
4400: אני רק אומר בקצרה שאנחנו גם מתגמלים מורים שבמסלולים מסויימים ברמה של מלגות, אנחנו אפילו מממנים לימודים שלמים באוניברסיטה לתחומים שאנחנו יודעים שיש חוסר במורים.
4400: לגבי אנגלית אנחנו עובדים מול הקונסוליה הבריטית ואנחנו מייבאים מורים לארץ, מורים עם הכשרה כמובן.
4400: נכון שיש בתקופה האחרונה, בגלל האינתיפדה היתה ירידה במספר הצעירים שהיו מוכנים להגיע, אבל פשוט לסבר אוזן את הכיוונים של הפתרונות.
4400: לגבי המילוי מקום עצמו, אין ספק שיהיה קושי רב למצוא אחד על אחד מורה שיחליף בדיוק פר המקצוע.
4400: אבל איך אמר מבקר המדינה, דבר דבר נתקן, דיינו.
4400: קודם כל שנמצא אדם שהוא בעל הכשרה.
4400: יש קושי רב לספק את אותו מידע בדיוק בנקודת הזמן שהמורה סיים את השיעור הקודם, יבוא ממלא מקום ומאותה נקודה ימשיך את ההוראה.
4400: שואפים לזה, אבל אני אומרת בהגינות שאחד מול אחד זה מאוד קשה.
4400: ובאמת כאשר רמת ההיעדרויות הכללית היא כל כך גבוהה במדינת ישראל במערכת החינוך זו אחת הבעיות שגורעות מאיכות החינוך.
4400: אז אנחנו גם מתגמלים, זאת אומרת יוצרים איזה שהוא תיגמול הפוך, שבית ספר שמוכיח מיעוט בהיעדרויות גם מתוגמל אבל גם כן מוערך אחרת.
4400: פה אני חושבת שיש עניין של מנהיגות בית הספר.
4400: כלומר מנהל שמבין ואכפת לו ויש לו השפעה על המורים שלו בהחלט יכול להשפיע על הפחתה ניכרת ברמת ההיעדרויות.
4400: כדי שהדברים לא יהיו אקראיים אנחנו מיצבנו את הבדיקה של היעדרויות בתוך מבחני מצב ארציים שאנחנו בודקים בבית הספר.
4400: מבחני המצב משקפים את האקלים, מעבר להישגים לימודיים גם אקלים בית ספרי.
4400: בין היתר אחד הפרמטרים,
אמנון כהן: אבל הם לא מתפרסמים,
4400: מתפרסמים מאוד.
4400: אחד הפרמטרים הדומיננטיים זה אחוז ההיעדרויות בבית הספר, זה שקוף לגמרי.
4400: עשיתי הסכם עם הסתדרות המורים, שהתנגדה בכלל לשיקוף הממצאים, כדי להגיע להסכמות עם ההסתדרות שלא תיתן הנחיה למורים לא לשתף פעולה הגעתי להסכמה אתם שמהפעם השניה שבית הספר נבחן ואילך כל הנתונים, גם על ההישגים הלימודיים, גם על היעדרויות, גם על אקלים בית הספר, גם על סמים, גם על אלימות, כל מה שנשאל שם, הכל שקוף ומפורסם למחלקת החינוך ברשות המקומית, למפקחים, לכל הגורמים, ולוועד בית הספר.
4400: זה לא נעשה, אגב ועדת דוברת נותנת לזה גיבוי בפועל, ההמלצות שלה הם בהחלט בהלימה, ואנחנו פשוט נמצאים בחיתוליהם של מהלכים.
4400: השנה אני חושבת שמחצית מבתי הספר בארץ זאת פעם ראשונה שהם נבחנים, הפעם השניה שבגינה אפשר לפרסם.
4400: זאת אומרת כבר השנה מחצית בתי הספר מחוייבים לשקף, לא רק הם, אנחנו גם משקפים את זה בעצמנו, כולל מהלך נוסף שאנחנו נעשה אותו, לשקף חלק מהדברים הללו אפילו,
אמנון כהן: יש מפעלים שנותנים, מי שלא נעדר בחודש מקבל גמול משהו.
אמנון כהן: האם נשקלה אפשרות כזאת שלפחות מורה יידע שהוא לא ייעדר?
4400: המורה עצמו לא אבל בית הספר כן.
4400: זאת אומרת אנחנו פה בחוזה מאשרים, יש עוד בעיה שעלתה בדיון הקודם שאין חפיפה או אין הלימה בין מספר שעות ההיעדרות למספר שעות מילוי מקום.
4400: זאת אומרת יש תמיד יותר מילוי מקום מאשר היעדרות.
4400: אז גם בעניין הזה אנחנו עשינו סדר, זאת אומרת אנחנו אגב הוצאנו מכרז, אני חושבת שכבר הוצאנו אותו, אם לא אז בימים אלה, כדי להקים מסד נתונים ממוחשב שבו יהיה און-ליין, חיבור מכוון מבית הספר דרך המנב"ס לנושא הזה של היעדרויות מורים, ויהיו הצלבות והמון חיתוכים, זאת אומרת מי זה המורה, באיזה מקצוע, מי המורה הנכנס, וגם יהיה לנו אז אפשרות לבחון אם המורה שנכנס הוא בעל הכשרה, אם הוא בעל הכשרה במקצוע עצמו, כאשר ההמלצות הן כמובן לאתר קודם כל את המורה המתאים במקצוע.
4400: מה שנותר לנו עוד לעשות, וזה אני מבקשת שציון יענה, בעניין המאגר, איך אנחנו רוצים גם בנושא הזה לתת פתרון קל, זמין, לכל המנהלים, שבבוקר מודיעים להם שמורה חסר.
4400: יש מכסה שנקבעת שניתן לממש אותה, ולא יותר ממנה.
4400: מנהל שלא מיצה את מלוא המכסה אנחנו משאירים לו חלק מהמכסה לטובתו, כבונוס.
4400: כמובן לטובת בית הספר.
אילן בהירי: אני רוצה להוסיף תיקון, כי פשוט רונית לא ציינה את זה, כי מנהל שלמשל חרג צריך להסביר מדוע הוא חרג.
אילן בהירי: לפעמים יש חריגות מצודקות,
4400: הוא לא צריך לחרוג בדיעבד.
4400: אם הוא עומד לחרוג הוא צריך להסביר מדוע,
ציון שבת: אני אחראי על כוח אדם בהוראה במשרד החינוך, והנושא של מאגר מורים, כדי אולי לסבר את האוזן למה אנחנו עוד לא עשינו את זה, לכאורה זה נשמע דבר טכני מאוד מאוד פשוט, אבל המאגר הזה חייב להיות מורכב ממורים שאנחנו מכירים כל אחד ואחדד, מורים פוטנציאלים שאנחנו מכירים כל אחד ואחד.
ציון שבת: וזאת למה, למשל אם ניקח את החוק למניעת העסקת עברייני מין, שזה מחייב אותנו, את המערכת היום, לבדוק כל מורה שמתקבל, כל עובד שנכנס לתוך בית ספר, לבדוק אותו בפינצטה.
ציון שבת: כלומר אנחנו חייבים לשלוח אותו לתחנות משטרה, וכו'.
ציון שבת: זו דוגמא למה אנחנו חייבים להקפיד על כל אחד ואחד.
ציון שבת: הדבר השני הוא שאנחנו אפילו עדיין מתלבטים עד עכשיו האם המאגר הזה יהיה בידי רשות, בידי מנהל מחלקה לחינוך ברשות, יהיה בידי מחוז של משרד החינוך, יהיה בידי המשרד או יהיה בידי מנהל בית ספר.
ציון שבת: אני אגיד לך מה זה משנה, מכיוון שהטוב ביותר מבחינת הפעלת המערכת היה שהמאגר הזה יונח במחלקת חינוך ברשות, שהיא זו גם שמארגנת אותו ביחד עם המשרד, והקשר מנהל בית ספר מנהל מחלקה לחינוך יכול להיות מיידי.
ציון שבת: הרבה יותר מיידי.
ציון שבת: אנחנו הולכים על מאגר שמורכב מפנסיונרים של המערכת, אגב אין להם התלהבות כל כך גדולה לחזור לעבוד במערכת.
ציון שבת: במיוחד כשמדובר במילוי מקום.
ציון שבת: אנחנו מדברים על סטודנטים במכללות להכשרת עובדי הוראה, סטודנטים שנה ג' בדרך כלל.
ציון שבת: סטודנטים שנה ד' במכללות כבר עושים סטאג' אצלנו.
אמנון כהן: אתם קובעים את המדיניות.
אמנון כהן: אם יש לך מצוקה אמיתית ואתה אומר מי שלומד הוראה ומקבל מלגה בפרוייקט פרח, שנה שלישית הוא לומד הוראה, ואתם רוצים להתחיל את המאגר, למה לא?
אמנון כהן: האם תישקל האפשרות הזאת?
ציון שבת: כן, היא תישקל.
ציון שבת: אם הוא לומד בהכשרת עובדי הוראה,
אמנון כהן: בפרוייקט פרח הוא חייב לעבוד פרטנית, לא יכול להיכנס במסגרת חינוכית כיתתית.
4400: לא, יש את חוק אביטל, שבמסגרת יום לימודים ארוך אנחנו מחוייבים, וכבר הרחבנו את זה, להכניס למערכת סטודנטים שבאים ללמד כתה שלמה ולא פרטני.
ציון שבת: למשל מורים בחל"ת, בשנת חופשה ללא תשלום, מורים בשבתון שמוכנים לעבוד שעות בודדות.
ציון שבת: גם הם לא מתלהבים, אבל יהיו כאלה בודאי שיסכימו על פי קריאה של מנהל בית הספר.
ציון שבת: זה המאגר שאנחנו מקווים שזה יהיה.
ציון שבת: המאגר הזה בבנייה.
ציון שבת: גם לא תהיה בעיה לארגן אותו לקראת השנה הבאה.
ציון שבת: הבעיה אחר כך במבחן המציאות.
ציון שבת: אנשים מסכימים להיכנס למאגר, מסכימים להירשם, והעבודה היומיומית,
4400: הבעיה היא כזאת, המאגר אני מתחייבת שיהיה וזו הנחיה, לשנת הלימודים הבאה.
4400: הבעיה היא באמת בג'לג'וליה, בשדרות, בכל מיני מקומות, אם יהיה בתוך המאגר מספיק מורים עבור הצרכים.
מוחמד ברכה: האם המשרד ישקול גמול נקודתי במקומות מוכי היעדרויות או סנקציות גדולות יותר.
מוחמד ברכה: חוץ מזה אנחנו יכולים לבוא בטענות למורים אבל האחריות היא שלכם.
מוחמד ברכה: אני לא יכול לבוא בטענות להסתדרות המורים בעניין הזה.
מוחמד ברכה: אתם אמורים לפקח ולמלא את החובה הזאת.
4400: אז אמרתי שמבחני המצב הם כלי זמין ונגיש שהוא חדש יחסית במשרד שהוא משמש את המחוז ועל פי סיכום עם ההסתדרות זה כבר יהיה בידי המחוז והם יראו בדיוק מי הם בתי הספר מרובי ההיעדרויות ומי מעוטי ההיעדרויות, כולל אפילו אם מנהל לא משתלט, ויש שם בעיה של מנהיגות, כי אני חושבת שחלק מהעניין זה מנהיגות בבית הספר, אז גם להעביר אותו מתפקידו.
מבקר המדינה אליעזר גולדברג: יש צורך להתאים כל וריאציה לאיזור,
אמנון כהן: מבחינת מאגר שיהיה חלק מול בית ספר, חלק מול מחלקת החינוך,
4400: לא חייב להיות אחיד בכל רשות.
מבקר המדינה אליעזר גולדברג: שאלה אחת, מה הנתונים שלכם, בכמה מורים בחודש מדובר, רק לצורך השכלה כללית שלי?
מבקר המדינה אליעזר גולדברג: לא שעות, מורים, אני שואל כמה אתם צריכים לחודש, בממוצע, בערך.
ציון שבת: אני לא יודע לומר תשובה על השאלה הספציפית הזאת.
מבקר המדינה אליעזר גולדברג: כמה מורים צריך בחודש כדי שהמכסה הזאת תתמלא, של המורים ממלאי המקום?
מבקר המדינה אליעזר גולדברג: אתם מדברים לחלל האויר, אתם לא יודעים בכלל במה הדברים אמורים?
אמנון כהן: כמה יש במאגר היום?
ציון שבת: אני לא יודע להגיד את זה עכשיו כי הנתונים לא מונחים לפניי.
מבקר המדינה אליעזר גולדברג: בערך, אני לא אתפוס אותך בהפרש של כמה עשרות, תגיד לי בערך.
ציון שבת: אני לא יודע לומר לך.
4400: תשעים ואחד אחוזים מכלל המורים נעדרו לפחות פעם אחת במשך השנה.
4400: למשל, זה נותן לך איזו שהיא אינדיקציה.
מבקר המדינה אליעזר גולדברג: איך אתם מתארגנים בלי לדעת את הצורך?
4400: לא אמרנו שלא יודעים, אתה ביקשת את הנתון עכשיו,
מבקר המדינה אליעזר גולדברג: בערך אני אומר, לא במדוייק.
4400: בממוצע משך ההיעדרות הוא שמונה ימים בשנה.
4400: זה כמעט יום בחודש.
4400: אנחנו מדברים על מורים עובדי מדינה, אנחנו מדברים על שמונים אלף מורים עובדי מדינה.
4400: תשעים אחוז מהם נעדרים כמעט יום בחודש.
אמנון כהן: זה שמונים אלף יום מינימום.
אמנון כהן: זה הכי פחות.
4400: זה שבעים אלף ימים בחודש.
4400: כל מורה יום בחודש.
אמנון כהן: שמונה ימים בממוצע בשנה, שש מאות ארבעים אלף ימים בשנה.
4400: זה בערך שמונים, שבעים אלף יום בחודש זה היעדרויות.
מוחמד שוואהנה: יש לנו בעיה אחרת, התלמידים הולכים הביתה.
מוחמד שוואהנה: הבת שלי היתה במקום שמונה שיעורים היתה לוקחת שלוש.
מוחמד שוואהנה: המורים נמצאים בבית ספר.
4400: זה בנוהל החדש, אסור לשלוח לפי השעה שתים עשרה.
מוחמד שוואהנה: אצלנו חותכים בשעות.
מוחמד שוואהנה: השיעור במקום שיהיה שלושת רבעי שעה לפעמים הוא נהיה עשרים דקות,
4400: אני מבטיחה לך שייכנס פיקוח לתוך בית הספר.
4400: אני לא ראיתי את הדו"ח הזה.
4400: אני אדאג שייכנס פיקוח לבית הספר, אני רוצה דו"ח מפורט מה קורה ומה הפתרונות שנמצאים.
מוחמד שוואהנה: בקשר לבחינות עכשיו, בשנה שעברה ולפני כן היו בחודש האחרון, במבחנים, שיעור מבחן והולכים הביתה.
מוחמד שוואהנה: עכשיו אנחנו שלחנו מכתבים והוא אומר שיש לו אישור מהמפקח.
מוחמד שוואהנה: השנה הוא עשה את זה אחרת, כי אנחנו התלוננו, ואמרנו שאנחנו סוגרים את בית הספר.
מוחמד שוואהנה: עכשיו הוא עושה ארבעה שיעורים עם מבחן.
מוחמד שוואהנה: האם זה תקין או לא תקין?
4400: אני באמת לא רוצה בשלוף לענות לך.
4400: אני הבטחתי לך שמנהל המחוז יבדוק.
4400: לא תקין, בודאי שלא תקין, השאלה היא שאלה רטורית,
מוחמד ברכה: יש בעיה נוספת של כל מערכת החינוך הערבי, יש בעיה מערכתית של החינוך הערבי שזה לימוד של חמישה ימים כבר, אבל בלי יום חינוך ארוך.
מוחמד ברכה: זאת אומרת זה יום חינוך קצר כמו כל בתי הספר אבל חמישה ימים.
מוחמד ברכה: הם מראש מתחילים מפחות יום אחד בשבוע.
מוחמד ברכה: נקודת הזינוק, נקודת ההתחלה של מערכת החינוך הערבית היא של מינוס יום אחד בשבוע.
מוחמד ברכה: זה שבוע של חמישה ימים ללא יום חינוך ארוך.
4400: לא, אבל השעות ניתנות, בוודאי שכן.
4400: הן מתחלקות על חמישה ימים.
יוסף ג'ומעה: צריך לציין את הסכנות שהילדים משוחררים לפני הזמן כיוון שהמורים נעדרים.
יוסף ג'ומעה: הילדים אין להם לאן ללכת.
יוסף ג'ומעה: אבא ואמא בעבודה.
יוסף ג'ומעה: ילד שהוא הולך באחת עשרה לא יודע לאן ללכת.
אמנון כהן: תודה רבה, אני רוצה לסכם את הדיון הזה.
אמנון כהן: אנחנו מבקשים ממשרד החינוך לתת את דעתם בעיקר בנוגע למגזר הערבי על מכת העדרויות מורים.
אמנון כהן: איך אוכפים את המערכת הזאת, שהמורים קודם כל יהיו כמובן מוכשרים על פי כל הפרמטרים של חינוך, ובאמת לעשות איזו שהיא עבודה לעודד שם במגזר הזה את ההשכלה הגבוהה שהמורים יהיו קודם כל בעצמם עם תארים מתאימים.
אמנון כהן: הנושא השני שהיעדרויות שלהם, לקחת את זה בחשבון באיזו שהיא עבודה, לראות מה גורם להיעדרות כל כך רבה של חמישים אחוז בבתי הספר במגזר הערבי.
אמנון כהן: זה מאוד חשוב וצריכים לשים דגש על זה.
אמנון כהן: כמו כן כמובן כל הנושא של הנהלים שנכנסו מינואר אנחנו מצפים ומבקשים שבשנת הלימודים הבאה שזה ייכנס ביתר שאת, שלא יהיה עוד מצב שמנקה או ספרנית נכנסת לכתה להחליף את שעות הלימוד.
אמנון כהן: דבר נוסף, אנחנו מצפים על פי הבטחתה של המנכ"לית שבשנת הלימודים הבאה יוקם מאגר של מורים, הן באיזור גיאוגרפי, הן בתחום המקצועי, שיעמוד לרשות אותם מנהלי בתי ספר או אגפי חינוך או מפקחות, המבקר גם ציין שכל אחד לפי נקודתו, אם הוא רוצה מבחינה גיאוגרפית לקחת מישהו יותר טוב שתהיה לו את האופציה הזאת, לא לתחום אותו באיזור גיאוגרפי אחד.
אמנון כהן: אנחנו כמובן מתחייבים לעקוב אחר ביצוע כל הליקויים של דו"ח המבקר.